CELEX: 32016R0934
Language: hr
Date: 2016-06-08 00:00:00
Title: Provedbena uredba Komisije (EU) 2016/934 оd 8. lipnja 2016. o razvrstavanju određene robe u kombiniranu nomenklaturu

14.6.2016   
               
               
                  HR
               
               
                  Službeni list Europske unije
               
               
                  L 155/13
               
            PROVEDBENA UREDBA KOMISIJE (EU) 2016/934
      оd 8. lipnja 2016.
      o razvrstavanju određene robe u kombiniranu nomenklaturu
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
      budući da:
      
                  (1)
               
               
                  Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.
               
            
                  (2)
               
               
                  Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
               
            
                  (3)
               
               
                  U skladu s navedenim općim pravilima, robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).
               
            
                  (4)
               
               
                  Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
               
            
                  (5)
               
               
                  Mjere predviđene u ovoj Uredbi u skladu su s mišljenjem Odbora za carinski zakonik,
               
            DONIJELA JE OVU UREDBU:
      Članak 1.
      Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
      Članak 2.
      U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 8. lipnja 2016.
         
            
               Za Komisiju,
            
            
               u ime predsjednika,
            
            Stephen QUEST
            
               Glavni direktor za oporezivanje i carinsku uniju
            
         
      
      
         (1)  SL L 269, 10.10.2013., str. 1.
      
      
         (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).
      
         PRILOG
         
                     Opis robe
                  
                  
                     Razvrstavanje (oznaka KN)
                  
                  
                     Obrazloženje
                  
               
                     (1)
                  
                  
                     (2)
                  
                  
                     (3)
                  
               
                     Proizvod koji se sastoji od sljedećih dijelova, pakiran kao komplet:
                     
                                 —
                              
                              
                                 pravokutni izrezani komad (približno 14 × 21 cm) od plastične folije s dva sloja, na čijoj su prednjoj strani otisnuti crni i bijeli motivi. Na stražnjoj je strani izrezanog komada samoljepiva vrpca. S tog se izrezanog komada može odlijepiti šest unaprijed izrezanih naljepnica (plastični gornji sloj reljefno je oblikovan),
                              
                           
                                 —
                              
                              
                                 tri flomastera u različitim bojama s vrhom od pusta. Flomasteri s vrhom od pusta pakirani su zajedno u malom plastičnom pakiranju.
                              
                           Naljepnice se boje flomasterima s vrhom od pusta i namijenjene su ukrašavanju.
                     Vidjeti sliku (*).
                  
                  
                     4911 91 00 
                  
                  
                     Razvrstavanje se utvrđuje u skladu s općim pravilima 1., 3. (b) i 6. za tumačenje kombinirane nomenklature, napomenom 2. uz odsjek VII. Kombinirane nomenklature i nazivima oznaka KN 4911  i 4911 91 00 .
                     Proizvod se podnosi kao komplet za pojedinačnu prodaju. Bitnu značajku daju mu naljepnice.
                     Isključeno je razvrstavanje u tarifni broj 3919  jer oblik unaprijed izrezanih podignutih naljepnica nije ravan.
                     Isključeno je razvrstavanje u tarifni broj 3926  jer tiskani motivi nisu potpuno sporedni u odnosu na osnovnu uporabu robe (vidjeti napomenu 2. uz odsjek VII.).
                     Poglavlje 49. obuhvaća, uz nekoliko iznimaka, svaki tiskani materijal čija je osnovna priroda i uporaba određena na njemu tiskanim motivima, tekstovima ili ilustracijama (vidjeti i napomene s objašnjenjem harmoniziranog sustava uz poglavlje 49., općenito, prvi stavak).
                     Samoljepive tiskane naljepnice namijenjene ukrašavanju obuhvaćene su tarifnim brojem 4911  (vidjeti i napomene s objašnjenjem harmoniziranog sustava uz tarifni broj 4911 , točku 10.).
                     Stoga se proizvod razvrstava u oznaku KN 4911 91 00 .
                  
               
            (*)  Slika služi samo za informativne svrhe.